Pojam Države i Prava

**Država**

* **Država** je *međunarodno priznata* trajna *politička organizacija* koja poseduje utvrđenu *teritoriju* na kojoj je nastanjeno određeno *stanovništvo* i na kojima država poseduje *suverenu vlast* odnosno monopol fizičke sile.
* Dakle osnovni elementi države su:
  1. **Vlast** – monopol fizičke prinude odnosno vršenja i upotrebe sile;
  2. **Teritorija** – na kojoj država vrši vlast;
  3. **Stanovništvo** – koje živi na teritoriji i koje se pokorava Vlasti države; i
  4. **Međunarodni subjektivitet** – priznanje od strane ostalih država.

**Podela vlasti u državi**

* Horizontalna podela vlasti
  + Zakonodavna – Skupština
  + Sudska – Sudovi
  + Izvršna – Vlada
  + Odnos tri grane vlasti zasniva se na ravnoteži i međusobnoj kontroli.
  + Vertikalna podela vlasti
  + Republika
  + Pokrajina
  + Lokalna samouprava
    - Grad
    - Opština

**Pravo**

* Pravo predstavlja sistem *pravnih normi* kojima se uređuje zajednički život ljudi a koje propisuje *država* i u slučaju povrede sankcionišu državni organi.

**Važenje prava**

* Ko je dužan da poštuje pravo?
  + Državljani
  + Stranci
  + Pravna lica
  + Država?
  + Vlast?
  + Šta je vladavina prava?
  + Vladavina prava se ostvaruje slobodnim i neposrednim izborima, ustavnim jemstvima ljudskih i manjinskih prava, podelom vlasti, nezavisnom sudskom vlašću **i povinovanjem vlasti Ustavu i zakonu.**

**(**Član 3 Ustava Republike Srbije)

**Pravna norma**

* *Pravna norma* predstavlja **konkretno pravilo ponašanja** čije poštovanje je zaštićeno državnim aparatom prinude.
* Pravne norme se mogu podeliti na:
  + opšte pravne norme koje predstavljaju pravila ponašanja koja **se primenjuju na neodređen broj** prethodno utvrđenih **situacija** (npr. “*Saradnici u nastavi su dužni da prisustvuju predavanjima iz predmeta iz kojih drže vežbe*”);
  + pojedinačne pravne norme čija se **pravna snaga iscrpljuje primenom na jedan konkretan slučaj** (npr. “*Đ.K. je dužan da dana 24. februara 2011. godine prisustvuje predavanju iz predmeta Pravni osnovi informacionih sistema*”).

**Pravne norme prema obliku formulisanja zapovesti**

* Naređujuće - Student je dužan da ispunjava nastavne i predispitne obaveze. *- član 79 stav 2 tačka 1 Statuta FON-a*
* Ovlašćujuće - Student ima pravo na blagovremeno i tačno informisanje o svim pitanjima koja se odnose na studente - *član 79 stav 1 tačka 2 Statuta FON-a*
* Zabranjujuće - Zabranjeno je kloniranje ljudskih bića - *čl. 24 Ustava Srbije*

Striktno gledano, ova podela se ne odnosi na same pravne norme, već na jezički izraz pravnih normi tj. na pravne odredbe.

**Pravna norma – Dispozicija – Sankcija**

* Pravna norma se sastoji iz dva osnovna elementa dispozicije i sankcije koja se uvek alternativno primenjuju odnosno ukoliko ne dođe do primene dispozicije steći će se uslovi za primenu sankcije.
* Dispozicija predstavlja osnovno pravilo u skladu sa kojim bi ljudi trebalo da se ponašaju dok sankcija predstavlja pravilo ponašanja koje se primenjuje ukoliko ljudi ne poštuju pravilo predviđeno dispozicijom.
* **Dispozicija:**

**Član 36. Zakona o zaštiti podatak o ličnosti**

Ako je zbirka podataka uspostavljena ugovorom, odnosno na osnovu pristanka u pismenom obliku**, u slučaju raskida ugovora**, odnosno povlačenja pristanka u pismenom obliku, **rukovalac je obavezan da podatke briše u roku od 15 dana od dana raskida ugovora**, odnosno povlačenja pristanka, osim ako je drugačije propisano ili ugovoreno.

* **Sankcija:**

**Član 57. Zakona o zaštiti podatak o ličnosti**

Novčanom kaznom od 50.000 do 1.000.000 dinara kazniće se za prekršaj rukovalac, obrađivač ili korisnik koji ima svojstvo pravnog lica ako ne obriše podatke iz zbirke podataka suprotno članu 36. ovog zakona.

**Izvori prava – Opšti pravni akti**

* *Izvore prava* predstavljaju *opšti pravni akti* kojima se neposredno (ustav, zakon, uredba) ili posredno (sudska presuda, sudska praksa) stvaraju *opšte pravne norme*.
* *Opšti pravni* akti su *pismene forme* (jezičke) koje *imaju pravnu snagu* (propisi - tekstovi poput zakona) a čiji *sadržaj* državni i drugi organi kao i građani *koriste prilikom utvrđivanja važeće pravne norme* odnosno važećeg prava.

**Hijerarhija izvora prava**

Hijerarhija izvora prava je (od hijerarhijski najbitnijeg ka najmanje bitnom izvoru prava):

* + Ustav
  + Potvrđeni međunarodni ugovori
  + Zakoni
  + Podzakonski akti
    - Uredbe
    - Pravilnici
    - Naredbe
    - Upustva
  + Opšti akti organizacija kojima su poverena javna ovlašćenja
  + Uzanse – Poslovni običaji
  + Sudska praksa

Pravna nauka

**Značaj hijerarhije izvora prava**

* Hijerarhijski niži (manje bitni) izvori prava moraju biti usklađeni sa hijerarhijski višim (važnijim) izvorima prava.
* Hijerarhijski niži izvori prava moraju osnov sopstvenog važenja imati u hijerarhijski višim izvorima prava.
* Studenti imaju pravo da se kandiduju za Studenski parlament
* PRAVILNIK O IZBORU ČLANOVA STUDENSKOG PARLAMENTA FON-a – član 6 – Svaki student koji je upisan u tekućoj školskoj godini u kojoj se vrši izbor ima pravo na kandidaturu za člana SP.
* POSLOVNIK SP FON – član 7 stav 1 tačka 2 – SP donosi opšta akta o svom radu.
* STATUT FON-a – član 168 – Prvi postupak izbora za Studenski parlament sprovodi komisija od tri člana imenovana od strane Dekana. Komisija utvrđuje postupak izbora i u roku od 70 sprovodi izbor e.
* STATUT BU – članovi 10 i 11 – Fakulteti (listom uključijući FON) imaju svojstvo pravnog lica a statuti i drugi opšti akti fakulteta moraju biti usaglašeni sa ovim statutom.
* ZAKON O VISOKOM OBRAZOVANJU - član 6 - Autonomija univerziteta i drugih visokoškolskih ustanova podrazumeva pravo na donošenje statuta i izbor organa upravljanja i drugih organa, u skladu sa ovim zakonom.
* USTAV Republike Srbije – član 71 - Osnivanje škola i univerziteta uređuje se zakonom.

**Hijerarhija Izvora Prava** - (članovi 194 i 195 Ustava Republike Srbije)

* Ustav je najviši pravni akt Republike Srbije.
* Svi zakoni i drugi opšti akti doneti u Republici Srbiji moraju biti saglasni sa Ustavom.
* Svi podzakonski opšti akti Republike Srbije, opšti akti organizacija kojima su poverena javna ovlašćenja, političkih stranaka, sindikata i udruženja građana i kolektivni ugovori moraju biti saglasni zakonu.
* Statuti, odluke i svi drugi opšti akti autonomnih pokrajina i jedinica lokalne samouprave moraju biti saglasni sa zakonom.
* Svi opšti akti autonomnih pokrajina i jedinica lokalne samouprave moraju biti saglasni njihovim statutima.

**ODNOS DOMAĆIH I MEĐUNARODNIH IZVORA PRAVA**

(ČLANOVI 194 I 195 USTAVA REPUBLIKE SRBIJE)

* Potvrđeni međunarodni ugovori i opšteprihvaćena pravila međunarodnog prava deo su pravnog poretka Republike Srbije.
* Potvrđeni međunarodni ugovori ne smeju biti u suprotnosti sa Ustavom.
* Zakoni i drugi opšti akti doneti u Republici Srbiji ne smeju biti u suprotnosti sa potvrđenim međunarodnim ugovorima i opšteprihvaćenim pravilima međunarodnog prava.

**Javnost izvora prava**

* Izvori prava su javni i dostupni svim građanima i moraju biti javno objavljeni na Ustavom utvrđen način.
* Izvori prava ne mogu stupiti na snagu odnosno ne mogu se početi primenjivati ranije od 8 dana od njihovog objavljivanja.

**Javnost izvora prava**

(član 196 Ustava Republike Srbije)

* Zakoni i svi drugi opšti akti, objavljuju se pre stupanja na snagu.
* Ustav, zakoni i akonski opšti akti Republike Srbije objavljuju se u republičkom službenom glasilu.
* Statuti, odluke i drugi opšti akti autonomnih pokrajina, objavljuju se u pokrajinskom službenom glasilu.
* Statuti i opšti akti jedinica lokalne samouprave, objavljuju se u lokalnim službenim glasilima.

**Izvori prava – USTAV**

* Ustav sadrži pravne norme o:
  + organizaciji Države;
  + temeljnim strukturama celokupnog državno- pravnog poretka;
  + pravnom statusu građanina;
  + ljudskim pravima;
  + kao i načela i vrednosti na kojima su osnovne pravne norme utemeljene.

**USTAV I EKONOMSKO UREĐENJE**

**Ustav Kraljevine Srba, Hrvata i Slovenaca (1921)**

* Sloboda ugovaranja u privrednim odnosima priznaje se, ukoliko se ne protivi društvenim interesima. Država ima, u interesu celine a na osnovu zakona, pravo i dužnost da interveniše u privrednim odnosima građana, u duhu pravde i otklanjanja društvenih suprotnosti. Svojina je zajamčena. Iz svojine proističu i obaveze. Njena upotreba ne sme biti na štetu celine.

**Ustav SFRJ (1974)**

* Socijalističko društveno-ekonomsko uređenje Jugoslavije zasniva se na slobodnom udruženom radu, sredstvima za proizvodnju u društvenoj svojini i na samoupravljanju radnika u proizvodnji i raspodeli društvenog proizvoda u osnovnim i drugim organizacijama udruženog rada i u društvenoj reprodukciji u celini.

**Ustav SRJ (1992)**

* Jamči se sloboda rada i privređivanja. Jamči se svojina. Privredni subjekti su samostalni i ravnopravni, a uslovi privređivanja jednaki za sve. Protivustavni su svaki akt i radnja kojima se stvara ili podstiče monopolski položaj, odnosno na bilo koji način ograničava tržište.

**Ustav Srbije (2006)**

* Ekonomsko uređenje u Republici Srbiji počiva na tržišnoj privredi, otvorenom i slobodnom tržištu, slobodi preduzetništva, samostalnosti privrednih subjekata i ravnopravnosti privatne i drugih oblika svojine. Republika Srbija je jedinstveno privredno podruje sa jedinstvenim tržištem roba, rada, kapitala i usluga. Uticaj tržišne privrede na socijalni i ekonomski položaj zaposlenih usklađuje se kroz socijalni dijalog između sindikata i poslodavaca. Svi imaju jednak pravni položaj na tržištu. Zabranjeni su akti kojima se, suprotno zakonu, ograničava slobodna konkurencija, stvaranjem ili zloupotrebom monopolskog ili dominantnog položaja.

**MEĐUNARODNI IZVORI PRAVA**

* Opšti pravni akti koje donose međunarodne organizacije npr. Ujedinjene Nacije ili Evropska Unija.
* Da li se oni sami po sebi primenjuju na teritoriji Republike Srbije?
* Pravo predstavlja sistem *pravnih normi* kojima se uređuje zajednički život ljudi a koje propisuje *država* i u slučaju povrede sankcionišu državni organi.
* Koja je razlika između:
  + Zakona o potvrđivanju sporazuma o ustanovljenju međunarodne klasifikacije figurativnih elemenata žigova sačinjenog u Beču, 12. juna 1973. godine, sa izmenama od 1.oktobra 1985. godine
  + Sporazuma o ustanovljenju međunarodne klasifikacije figurativnih elemenata žigova sačinjenog u Beču, 12. juna 1973. godine, sa izmenama od 1.oktobra 1985. godine

Kada govorimo o “međunarodnim” izvorima međunarodnog poslovnog prava u odnosu na “domaće” pre svega mislimo na njihovo poreklo jer da bi međunarodni izvori poslovnog prava imali pravnu snagu na teritoriji Republike Srbije oni moraju postati deo nacionalnog prava (moraju biti potvrđeni).

Potvrđivanje međunarodnih izvora poslovnog prava se vrši kroz postupak ratifikacije u Skupštini Republike Srbije.

**Izvori prava – ZAKON**

* Zakon predstavlja najvažniji izvor prava.
* Zakone donosi Zakonodavni organ odnosno Narodna Skupština Republike Srbije
* Pravo predlaganja zakona, drugih propisa i opštih akata imaju:
  + svaki narodni poslanik;
  + Vlada;
  + Skupština autonomne pokrajine; ili
  + najmanje 30.000 birača.
  + Zaštitnik građana i Narodna banka Srbije imaju pravo predlaganja zakona iz svoje nadležnosti.

**Izvori prava – Podzakonski propisi**

* + - **Uredba** - Vlada uredbom podrobnije razrađuje odnos uređen zakonom, u skladu sa svrhom i ciljem zakona.
    - **Pravilnik** – Ministarstva Pravilnikom razrađuju pojedine odredbe zakona ili propisa Vlade.
    - **Naredba** – Ministarstva Naredbom naređuju ili zabranjuju neko ponašanje u jednoj situaciji koja ima opšti značaj.
    - **Upustvo** – Ministartsva Uputstvom određuju način na koji organi državne uprave i imaoci javnih ovlašćenja izvršavaju pojedine odredbe zakona ili drugog propisa.
    - Uredbe, Pravilnici, Naredbe i Uputstva objavljuju se u „Službenom glasniku Republike Srbije”.

**Izvori prava** **– Opšti akti organizacija kojima su poverena javna ovlaščenja**

* Zakonima i drugim opštim aktima se organizacijama mogu poveriti javna ovlašćenje kao i pravo da regulišu određenu privrednu aktivnost.
* Primeri organizacija kojima su poverena javna ovlašćenja:
  + Agencija za privredne registre (APR)
  + Republička agencija za telekomunikacije (RATEL)
  + Republička radiodifuzna agencija (RRA)
  + Komisija za hartije od vrednosti (KHOV)
* Primeri opštih akata organizacija kojima su poverena javna ovlašćenja:
  + Pravilnik o postupku izdavanja dozvole za radio-stanicu i podacima i dokumentaciji koji se podnose uz zahtev za pribavljanje dozvole za radio-stanicu
  + Opšte obavezujuće uputstvo o ponašanju emitera – Kodeks ponašanja emitera
  + Pravilnik o postupku dostavljanja elektronskih podataka i visini naknada koje Agencija naplaćuje za izdavanje izvoda u elektronskoj formi

**Izvori Poslovnog prava- Uzanse – Poslovni običaji**

**Uzansa** (ili trgovački [običaj](http://sr.wikipedia.org/sr-el/%D0%9E%D0%B1%D0%B8%D1%87%D0%B0%D1%98)) jeste poslovni [običaj](http://sr.wikipedia.org/sr-el/%D0%9E%D0%B1%D0%B8%D1%87%D0%B0%D1%98) koji je prerastao u pravilo koje se primenjuje u trgovinskim transakcijama a koje je kodifikovalo (objavilo, sakupilo i sistematizovalo) neko **ovlašćeno telo**.

* Opšte uzanse za promet robe
* Lučke uzanse
* Posebne uzanse o građenju

**Studija Slučaja – On Line Gambling**

* Da li se neko od vas kocka ili kladi preko interneta?
* Da li je takvo ponašanje dozvoljeno?
* Da li je organizovane kockanja ili klađenja preko interneta u Srbiji dozvoljeno?
* Na koji način saznati da li je takvo ponašanje dozvoljeno ili ne?

**Zakon o elektronskoj trgovini** (Službeni Glasnik 42/09)

**Član 2.**

* Odredbe ovog zakona **ne primenjuju se na**: zaštitu podataka, oporezivanje, zastupanje stranaka i zaštitu njihovih interesa pred sudovima, kao ni **na igre na sreću sa novčanim ulozima, uključujući lutrijske igre, igre u kazinima, kladioničke igre i igre na sreću na automatima**, ako posebnim zakonom nije drukčije određeno.

**Zakon o igrama na sreću** (Službeni Glasnik 84/04 i 85/05)

Član 22.

* **Pravo na priređivanje igara na sreću putem interneta**, telefona ili na drugi način putem telekomunikacionih veza **ima Državna lutrija Srbije**.
* **Državna lutrija Srbije može**, uz prethodnu saglasnost Vlade, **da angažuje određena pravna lica** - operatere radi organizovanja igre na sreću u smislu stava 1. ovog člana.

**Zakon o igrama na sreću**

Član 97.

* Ko bez dozvole, odobrenja ili saglasnosti nadležnog organa priređuje igre na sreću, kazniće se za krivično delo **kaznom zatvora od najmanje šest meseci do tri godine**.

Član 98.

* Novčanom kaznom u **iznosu od 10.000 dinara do 1.000.000 dinara** kazniće se za prekršaj Državna lutrija Srbije i pravno lice koje priređuje igre na sreću putem interneta, telefona ili na drugi način putem telekomunikacionih veza i sl. suprotno članu 22. ovog zakona